རྩལ་སྦྱོང་བོགས་འདོན་དེ་བཞིན་ནོ།།ཞེས་སྒལ་རྒྱུད་ཀྱི་ཚིགས་རུས་རྣམས་དང་།རྒྱུང་པ།སྙིང་དང་གློ་བ།མཆིན་པ།མཚེར་པ།མཁལ་མ་གཡས་གཡོན་བཅས་དོན་ལྔ་དང་།ཕོ་བ།རྒྱུ་མ།ལོང་གམཁྲིས་ཐུམ།ལྒང་པ།བསམ་སེའུ་བཅས་སྣོད་དྲུག་གི་ནད་རིགས་དང་།མགོ་བོ།རྐང་ལག་བཅས་ཡན་ལག་ལྔའི་འཆུ་རྩའི་ནད་རིགས་རྣམས་སེལ་ཐུབ་པ་དང་།སྲོག་རླུང་དང་གྱེན་རྒྱུ།མེ་མཉམ།ཐུར་སེལ།ཁྱབ་བྱེད་བཅས་རླུང་རྣམ་པ་ལྔ་ཆ་སྙོམས་ཤིང་།དེ་རྣམས་ཀྱི་བྱེད་ལས་ཀྱི་ནུས་པ་ཉམས་ཤིང་གུད་པ་སོགས་ཀྱི་སྟོབས་ཤུགས་བསྐྱེད་ཐུབ་པ་བཅས་ཀྱི་ཕན་ཡོན་ཡོད་པ་གསུངས་ཡོད།ལུས་སྦྱོང་གིས་ལུས་ཀྱི་འཕྲོད་བསྟེན་དང་བདེ་ཐང་གཅིག་པུ་ཙམ་དུ་མ་ཟད་ཉིན་རེའི་མི་ཚེ་སྐྱེལ་སྟངས་ཐོག་ལ་ཡང་འགྱུར་བ་ཆེན་པོ་གཏོང་བའི་དཔེ་མཚོན་མང་པོ་བཤད་རྒྱུ་ཡོད།འོན་ཀྱང་།དུས་རྟག་ཏུ་སེམས་ལ་ངེས་དགོས་པ་གཅིག་ལ།ནད་མེད་བདེ་ཐང་དུ་གནས་པའི་འཕྲོད་བསྟེན་གྱི་གཙོ་གནས་ཆེ་ཤོས་ནི་ཕྲག་དོག་དང་འགྲན་སེམས།སྐྲག་སྣང་དང་རེ་དོགས་སོགས་ཀྱིས་མ་བསླད་པའི་སེམས་སྤྲོ་སྣང་ལྡན་པ་དེ་ཡིན་པས་རྟག་ཏུ་སེམས་སྐྱིད་དགོས།དེ་ནི་བདེ་ཐང་གི་སྨན་མཆོག་ཡིན།